
NOLIKUMS

1. [bookmark: _Hlk165981380][bookmark: _Hlk169166957]Iepirkuma identifikācijas numurs, pasūtītājs un vispārīga informācija
1.1. Iepirkuma identifikācijas numurs: AMD 2026/58.
1.2. Pasūtītājs:
	Pasūtītāja nosaukums:
	Rīgas valstspilsētas pašvaldības Ārtelpas un mobilitātes departaments

	Adrese:
	Ģertrūdes iela 36, Rīgā, LV-1011

	Kontaktpersona 
	Rīgas valstspilsētas pašvaldības Ārtelpas un mobilitātes departamenta Iepirkumu nodaļas galvenā speciāliste-eksperte (iepirkumu speciāliste) Anta Holste

	Tālruņa numurs
	+371 67012202

	e-pasta adrese
	anta.holste@riga.lv 


1.3. Iepirkuma komisija – iepirkumu organizē un rīko Pasūtītāja apstiprināta iepirkuma komisija (turpmāk – Komisija).
1.4. Iepirkuma metode – atklāts konkurss saskaņā ar Publisko iepirkumu likuma (turpmāk – PIL) 8.panta pirmās daļas 1. punktu – atklāts konkurss (turpmāk – konkurss).
1.5. Pretendents: Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā (turpmāk – Pretendents).

2. Iepirkuma priekšmeta apraksts, CPV kodi
2.1. Iepirkuma priekšmets: sabiedriskā transporta pieturvietu un gājēju ceļu savienojuma izbūve (24 gab.) (turpmāk – Objekts). Iepirkuma priekšmetā paredzētie darbi Objektā jāveic, pamatojoties uz būvprojektiem_24.gab. (3.pielikuma pielikums zip. failā), Tehnisko specifikāciju (3.pielikums), Darbu daudzumu un izmaksu sarakstu (3.pielikuma pielikums atsevišķā Excel datnē), ievērojot spēkā esošo normatīvo aktu prasības, un saskaņā ar darbu gaitā izstrādātajām un saskaņotajām satiksmes organizācijas shēmām darbu veikšanai.
Būvuzņēmējam ir pienākums izpildīt inženierkomunikāciju īpašnieku izvirzītās prasības attiecībā uz inženierkomunikāciju izbūves vai pārbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju izbūves vai pārbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgumi jānoslēdz pirms inženierkomunikāciju izbūves vai pārbūves darbu izpildes uzsākšanas un, organizējot darbu izpildi, jāvadās no šo līgumu nosacījumiem.
2.2. Iepirkuma priekšmets netiek dalīts daļās. Pamatojums nedalīšanai daļās: dažādu būvdarbu veicēju piesaiste Pasūtītājam radītu papildu slogu – gan noslēgtā iepirkumu līgumu kontrole, gan būvdarbu sniedzēja darbības koordinēšanā, kas, savukārt, prasītu papildu administratīvo resursu ieguldīšanu.
2.3. CPV kods – galvenais priekšmets: 45233120-6 (ceļu būvdarbi).
2.4. Pretendentam piedāvājums jāiesniedz par visu iepirkuma priekšmetu. Pretendents nedrīkst iesniegt piedāvājumu variantus.

2.5. Līguma darbības vieta – Rīgas valstspilsētas pašvaldības administratīvā teritorija.
2.6. Līguma darbības laiks – Līgums ir spēkā no abpusējas parakstīšanas brīža līdz pušu saistību pilnīgai izpildei.
2.7. Līguma izpildi būvuzņēmējs uzsāk nākamajā darba dienā pēc rakstiska paziņojuma saņemšanas no Pasūtītāja par finansējuma būvdarbu izpildei pieejamību.
2.8. [bookmark: _Hlk136439197]3 (trīs) darba dienu laikā pēc nolikuma 2.7.punktā norādītā paziņojuma saņemšanas un dokumentu, kas saistīti ar būvuzraudzības un autoruzraudzības veikšanu Objektā, saņemšanas no Pasūtītāja, būvuzņēmējam jāiesniedz Rīgas valstspilsētas pašvaldības Pilsētas attīstības departamentā (institūcija, kas pilda būvvaldes funkciju) nepieciešamie dokumenti atzīmes izdarīšanai būvniecības ieceres dokumentācijā par būvdarbu uzsākšanas nosacījumu izpildi. Būvdarbus uzsāk nākamajā darba dienā pēc atzīmes veikšanas par būvdarbu uzsākšanas nosacījumu izpildi būvniecības ieceres dokumentācijā. Būvuzņēmējam patstāvīgi jāsaņem paredzēto būvdarbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē būvdarbu uzsākšanas termiņu.
2.9. [bookmark: _Hlk50636367]Iepirkuma priekšmetā paredzētie būvdarbi Objektā jāveic ne vēlāk kā 90 (deviņdesmit) kalendāro dienu laikā no darbu uzsākšanas dienas.
2.10. Objekta garantijas laiks – ne mazāk kā 3 (trīs) gadi Objektam un ne mazāk kā 2 (divi) gadi uzklātajam ceļu horizontālajam apzīmējumam pēc Objekta pieņemšanas ekspluatācijā.
2.11. Norēķini starp būvuzņēmēju un Pasūtītāju notiek sekojošā kārtībā:
2.11.1. avansa samaksa netiek paredzēta;
2.11.2. pamatojoties uz būvuzņēmēja un Pasūtītāja abpusēji parakstītu aktu par kalendārajā mēnesī faktiski izpildīto darbu apjomu un izmaksām, būvuzņēmējs 1 (vienu) reizi mēnesī Pasūtītājam izraksta rēķinu 20 (divdesmit) darba dienu laikā atbilstoši faktiski izpildīto darbu izmaksām par būvdarbu izpildi ar nosacījumu, ka no aktā abpusēji apstiprinātās ikmēneša darbu maksājuma summas tiek ieturēta summa 5% (pieci procenti) apmērā;
2.11.3. atlikušo maksājumu atbilstoši faktiski izpildīto darbu apjomam Pasūtītājs apmaksā pēc būvdarbu pabeigšanas akta parakstīšanas objekta nodošanas ekspluatācijā ar nosacījumu, ka uz 5% (piecu procentu) maksājumiem no izpildīto darbu maksājuma summas būvuzņēmējs uz līgumā paredzēto darbu garantijas termiņu, kas ir ne mazāks kā ____ (_____) gadi objektam un ne mazāks kā ____ (_____) gadi uzklātajam ceļa horizontālajam apzīmējumam, pēc būvdarbu pabeigšanas akta par objekta nodošanu ekspluatācijā parakstīšanas izsniedz bankas garantiju vai apdrošināšanas sabiedrības polisi garantijas laikā radušos defektu novēršanai;
2.11.4. norēķiniem tiek izmantota “reversā” pievienotās vērtības nodokļa (turpmāk – PVN) maksāšanas kārtība. Izpildītājs, izrakstot rēķinus, tajos PVN nenorāda, Pasūtītājs PVN maksājumus veic patstāvīgi.
2.12. Pasūtītājs, atkarībā no iepirkuma līguma izpildei piešķirtā finansējuma un/vai darbu nepieciešamības, var izmainīt plānoto būvdarbu apjomu ar nosacījumu, ka veikto izmaiņu apjoms nesasniedz 15% (piecpadsmit procentiem) no iepirkuma līguma summas. Par darbu apjoma izmaiņām Pasūtītājs savlaicīgi informē būvuzņēmēju un būvuzņēmējam šis paziņojums ir saistošs.
2.13. Iepirkuma līguma izpildes laikā būvuzņēmējam jānodrošina divvirziena transportlīdzekļu kustība objektā.

3. Piedāvājuma iesniegšanas un atvēršanas vieta, datums un laiks
3.1. Piedāvājumi jāiesniedz Elektronisko iepirkumu sistēmas (turpmāk – EIS) e-konkursu apakšsistēmā pircēja profila adresē tīmekļvietnē pie attiecīgā iepirkuma https://www.eis.gov.lv/EKEIS/Supplier/Organizer/23328 līdz Iepirkumu uzraudzības biroja Publikāciju vadības sistēmā un Elektronisko iepirkumu sistēmā norādītajam piedāvājumu iesniegšanas termiņam.
3.2. Piedāvājumi tiks atvērti EIS e-konkursu apakšsistēmā pircēja profila adresē tīmekļvietnē pie attiecīgā iepirkuma https://www.eis.gov.lv/EKEIS/Supplier/Organizer/23328 Iepirkumu uzraudzības biroja Publikāciju vadības sistēmā un Elektronisko iepirkumu sistēmā noteiktajā termiņā, ievērojot normatīvajos aktos noteikto kārtību. Piedāvājumu atvēršana ir atklāta. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā.
3.3. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
3.4. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz divas stundas pēdējo 24 stundu laikā vai 10 minūtes pēdējo četru stundu laikā līdz piedāvājumu iesniegšanas termiņa beigām, EIS turētājs pēc sistēmas darbības atjaunošanas pārceļ piedāvājumu iesniegšanas termiņu par vienu darbdienu. Ja iepirkuma procedūras termiņš ir pārcelts, tad EIS turētājs darbības atjaunošanas dienā tajā ievieto paziņojumu par iepirkuma procedūras pārcelto termiņu. Šāda termiņa pārcelšana nav uzskatāma par grozījumiem iepirkuma procedūras dokumentos vai par piedāvājumu iesniegšanas termiņa pagarināšanu Publisko iepirkumu likuma (PIL) 35. panta trešās daļas izpratnē.
3.5. Ja pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 4.1.3.apakšpunktu), pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz komisijai elektroniskā atslēga ar paroli šifrētā dokumenta atvēršanai.
3.6. Iesniegto piedāvājumu pretendents var atsaukt un grozīt tikai līdz piedāvājumu iesniegšanas termiņa beigām.
3.7. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” 14.punktā noteiktajā kārtībā.
3.8. Ja no EIS uzturētāja ir saņemts paziņojums par traucējumiem EIS darbībā, kuru dēļ nav iespējams nodrošināt piedāvājumu drošību, iepirkuma komisija pieņem lēmumu par iepirkuma procedūras pārtraukšanu.

4. Prasības piedāvājuma iesniegšanai un noformējumam
4.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas: 
4.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
4.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas PDF, Word, Excel vai ODF formātā, t.sk. ar formā integrētajiem failiem. Pretendents ir atbildīgs par sagatavoto un pievienoto dokumentu atvēršanas un nolasīšanas iespējām;
4.1.3. elektroniski (PDF formas veidā) sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumentu atvēršanas un nolasīšanas iespējām).
4.2. Sagatavojot piedāvājumu, pretendents ievēro, ka piedāvājumā iesniedzamie dokumenti jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā, PDF formātā vai citā pasūtītājam ērti un vienkārši pieejamā formātā, un jāpievieno tam paredzētajā e-konkursu sistēmas šā konkursa sadaļas apakš sadaļā. Piedāvājums parakstāms ar drošu elektronisko parakstu un laika zīmogu vai ar EIS piedāvāto sistēmas parakstu.
4.3. Piedāvājuma dokumentiem jābūt latviešu valodā. Ārvalstu institūciju izdotie apliecinājumu dokumenti drīkst būt svešvalodā ar pievienotu tulkojumu latviešu valodā atbilstoši normatīvo aktu prasībām. Par dokumentu tulkojuma atbilstību oriģinālam atbild pretendents.
4.4. Pretendents ir tiesīgs visu piedāvājumā iesniegto dokumentu atvasinājumu, un tulkojumu pareizību apliecināt ar vienu apliecinājumu. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju (Dokuments iesniedzams e-konkursu apakšsistēmas sadaļā “Citas prasības”).
4.5. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (nolikuma 3.5.apakšpunkts) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
4.6. Ārvalsts valsts vai pašvaldību iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi.
4.7. Piedāvājumu, iesniedzot EIS e-konkursu apakšsistēmā, paraksta persona, kura likumiski pārstāv pretendentu, vai ir pilnvarota pārstāvēt pretendentu.
4.8. Piegādātāja pienākums ir sekot līdzi papildus informācijai saistībā ar iepirkumu, kas tiek publicēta pircēja profilā.
4.9. Piedāvājuma nodrošinājums:
4.9.1. Piedāvājuma nodrošinājums ir noteikts EUR 5000,00 (pieci tūkstoši euro un 00 centi). Piedāvājuma nodrošinājums jāiesniedz kā viens no zemāk minētajiem variantiem:
4.9.1.1. bankas garantija (paraugs nolikuma 5.pielikumā) par nodrošinājuma summas izmaksāšanu par labu Pasūtītājam, ja iestājas nolikuma 4.9.5.punktā minētie apstākļi. Piedāvājuma nodrošinājumam ir jābūt spēkā no nolikuma 3.2.punktā minētās piedāvājuma atvēršanas dienas līdz nolikuma 4.9.4.punktā noteiktajam termiņam.
4.9.1.2. apdrošināšanas polise, kurā obligāti jābūt iekļautiem šādiem nosacījumiem:
4.9.1.2.1. apdrošinātājs apņemas samaksāt piedāvājuma nodrošinājuma apmēram atbilstošu naudas summu 3 (trīs) darba dienu laikā pēc attiecīgas prasības no Pasūtītāja saņemšanas nolikuma 4.9.5.punktā norādītajos gadījumos. Pasūtītājam nav nepieciešams pierādīt vai dot pamatojumu, vai iemeslus savai prasībai, un pretendentam nav tiesību apspriest šo prasību;
4.9.1.2.2. apdrošināšanas polise ir spēkā līdz nolikuma 4.9.4.punktā norādītajam termiņam;
4.9.1.2.3. nav noteikts pašrisks piedāvājuma nodrošinājuma summas izmaksas Pasūtītājam gadījumā;
4.9.1.2.4. apdrošinātājs apliecina, ka pretendents ir veicis apdrošināšanas prēmijas samaksu pilnā apmērā. Ja apdrošināšanas polisē šāds apliecinājums nav iekļauts, pretendentem kopā ar polisi jāiesniedz dokuments, kas apliecina apdrošināšanas prēmijas samaksu pilnā apmērā (bankas vai apdrošināšanas polises izdevēja apliecinājums par prēmijas samaksu pilnā apmērā vai apdrošināšanas polises izdevēja apliecinājums par polises spēkā esamību).
4.9.1.3. bankas apliecinājums par naudas iemaksu Rīgas valstspilsētas pašvaldības kontā Nr. LV18RIKO0023400004010, banka: Luminor Bank AS, maksājuma uzdevumā norādot “Piedāvājuma nodrošinājums atklātā konkursā “Aleksandra Čaka ielas pietruvietu, laukumu, ietvju izvūves darbi (2.etaps)”, identifikācijas Nr. AMD 2026/32”.
4.9.2. Ja pretendents iesniedz piedāvājuma nodrošinājumu nolikuma 4.9.1.1. vai 4.9.1.2.punktā norādītajā veidā, tad piedāvājuma nodrošinājums Apakšsistēmā iesniedzams kā e-dokuments ar drošu elektronisko parakstu un laika zīmogu.
4.9.3. Ja pretendents ir vairāku personu apvienība, tad nolikuma 4.9.punkta prasībām atbilstošu piedāvājuma nodrošinājumu var iesniegt viens vai vairāki apvienības dalībnieki ar nosacījumu, ka kopējai apvienības nodrošinājumu summai jāatbilst nolikuma 4.9.1.punktā paredzētajam apmēram.
4.9.4. Piedāvājuma nodrošinājumam ir jābūt spēkā līdz īsākajam no šādiem termiņiem:
4.9.4.1. 6 (sešus) mēnešus, skaitot no nolikuma 3.2.punktā minētās piedāvājumu atvēršanas dienas;
4.9.4.2. līdz iepirkuma līguma noslēgšanai.
4.9.5. Nodrošinājuma devējs (banka, apdrošinātājs) izmaksā Pasūtītājam vai Pasūtītājs ietur pretendenta iemaksāto piedāvājuma nodrošinājuma summu, ja pretendents atsauc savu piedāvājumu laikā, kamēr ir spēkā piedāvājuma nodrošinājums, vai saskaņā ar piedāvājumu izvēles kritēriju izraudzītais pretendents nenoslēdz līgumu nolikuma 12.6.punktā noteiktajā termiņā.

5. Pretendentiem noteiktās prasības un iesniedzamie dokumenti:
Pretendentu atlases prasības ir obligātas visiem pretendentiem, kas vēlas piedalīties iepirkumā un iegūt tiesības slēgt iepirkuma līgumu. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu, Pretendents visā pilnībā pieņem un ir gatavs pildīt visas nolikumā ietvertās prasības un noteikumus, kā arī apliecina, ka piedāvājums ir sagatavots individuāli un nav saskaņots ar konkurentiem.
	Prasība:
	Iesniedzamais dokuments (vai arī komisija pārbauda publiski pieejamās datu bāzēs):

	5.1. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām (ja attiecīgās valsts normatīvie akti šādu reģistrāciju nosaka).
	5.1.1. Par reģistrācijas faktu Latvijas Republikas Uzņēmumu reģistrā, komisija pārliecināsies Uzņēmumu reģistra tīmekļvietnē www.ur.gov.lv.
5.1.2. Par reģistrāciju kā saimnieciskās darbības veicējam, komisija pārliecināsies Valsts ieņēmumu dienesta tīmekļvietnē www.vid.gov.lv.
5.1.3. Ja pretendents ir reģistrēts ārvalstīs, jāiesniedz komercreģistra vai līdzvērtīgas komercdarbību reģistrējošas iestādes ārvalstīs (ja attiecīgās valsts normatīvie akti paredz šāda veida reģistrāciju) vai attiecībā uz saimnieciskās darbības veicējiem attiecīgās valsts normatīviem aktiem atbilstoši izdots dokuments par reģistrācijas vai saimnieciskās darbības veicēja faktu vai jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). Minētais nosacījums attiecināms arī uz apakšuzņēmējiem, ko pretendents norāda savā piedāvājumā (atbilstoši nolikuma prasībām) un kam mītnes valsts ir ārvalstīs.
5.1.4. Pretendenta tiesības veikt būvniecības pakalpojumus – Pretendentam vai, ja pretendents ir apvienība, tad visiem apvienības dalībniekiem kopā, ir jābūt tiesībām veikt ceļu būvdarbu vadīšanas darbus (saskaņā ar Būvniecības likumu).
5.1.4.1. komisija pārbauda interneta vietnē https://bis.gov.lv (piegādātāju apvienības dalībnieki (ja attiecināms), personālsabiedrības biedri (ja attiecināms) un pretendenta norādītie apakšuzņēmēji (ja attiecināms) tiks pārbaudīti, ja tie sniegs būvniecības pakalpojumus, kuru veikšanai nepieciešama reģistrācija Būvkomersantu reģistrā saskaņā ar Būvniecības likumu). 
5.1.4.2. ja pretendents ir reģistrēts ārvalstī:
5.1.4.2.1. jāiesniedz attiecīgas institūcijas ārvalstīs izsniegta līdzvērtīga dokumenta kopija, ja attiecīgās valsts, kurā reģistrēts pretendents, normatīvie akti paredz profesionālo reģistrāciju (minētais nosacījums attiecināms arī uz apakšuzņēmējiem, kas reģistrēti ārvalstīs)
VAI
5.1.4.2.2. jānorāda publiski pieejams reģistrs, kurā komisija var pārliecināties par pretendenta reģistrācijas faktu (minētais nosacījums attiecināms arī uz apakšuzņēmējiem, kas reģistrēti ārvalstīs). 
5.1.4.2.3. jāiesniedz Pretendenta apliecinājums, ka gadījumā, ja šim Pretendentam tiks piešķirtas tiesības slēgt iepirkuma līgumu, tas reģistrēsies Būvkomersantu reģistrā. 
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.2. Ja pretendents ir piegādātāju apvienība, pretendenta piedāvājumam jāpievieno visu piegādātāju apvienības dalībnieku parakstīta vienošanās, norādot dalībnieku atbildību pret pasūtītāju iepirkuma līguma izpildei un pārstāvības tiesības parakstīt un iesniegt piedāvājumu. Vienošanās dokumentā jānorāda piegādātāju apvienības katra dalībnieka veicamo iepirkuma līguma daļa (jānorāda konkrēta līguma daļa, ko paredzēts veikt katram dalībniekam), kā arī jāapliecina, ja ar pretendentu, kas ir piegādātāju apvienība, tiks slēgts iepirkuma līgums, tas līdz iepirkuma līguma noslēgšanai pēc savas izvēles: izveidos pilnsabiedrību vai noslēgs sabiedrības līgumu.
	5.2.1. Piedāvājumā jāiesniedz visu piegādātāju apvienības dalībnieku parakstīta vienošanās atbilstoši prasībai.
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.3. Piedāvājuma dokumentus paraksta persona, kura likumiski pārstāv pretendentu, vai ir pilnvarota pārstāvēt pretendentu šajā iepirkuma procedūrā.
	5.3.1. personas tiesības pārstāvēt pretendentu komisija pārbauda publiski pieejamā interneta vietnē;
5.3.2. dokuments, kas apliecina personas tiesības likumiski pārstāvēt pretendentu jāiesniedz gadījumā, ja šāda informācija nav pārbaudāma publiski pieejamās datu bāzēs;
5.3.3. pilnvara par pretendenta pārstāvības tiesību piešķiršanu, ja piedāvājumu paraksta pretendenta pilnvarota persona.
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.4. Prasības pretendentam un pretendenta personālam

	5.4.1. Pretendenta Finanšu un saimnieciskās darbības rādītāji atbilst nolikuma 2.pielikuma “Kvalifikācija” 1.punkta prasībām
	Pretendents aizpilda un iesniedz nolikuma 2.pielikumā “Kvalifikācija” 1.punktā noteikto informāciju. 
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.4.2. Pretendenta Finanšu rādītāji atbilst nolikuma 2.pielikuma “Kvalifikācija” 2.punkta prasībām
	Pretendents aizpilda un iesniedz nolikuma 2.pielikumā “Kvalifikācija” 2.punktā noteikto informāciju. 
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.4.3. Pretendenta pieredze atbilst nolikuma 2.pielikuma “Kvalifikācija” 3.punkta prasībām. 
	Pretendents aizpilda un iesniedz nolikuma 2.pielikumā “Kvalifikācija” 3.punktā noteikto informāciju.
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.4.4. Pretendenta piedāvātais atbildīgais būvdarbu vadītājs ceļu būvdarbu vadīšanā atbilst nolikuma 2.pielikuma “Kvalifikācija” 4.punkta prasībām. 
	Pretendents aizpilda un iesniedz nolikuma 2.pielikuma “Kvalifikācija” 4.punktā noteikto informāciju. 
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”) 

	5.4.5. Pretendenta piedāvātais būvdarbu vadītājs elektroietaišu (spriegums līdz 1 kV) izbūves būvdarbu vadīšanā atbilst nolikuma 2.pielikuma “Kvalifikācija” 5.punkta prasībām.
	Pretendents aizpilda un iesniedz nolikuma 2.pielikuma “Kvalifikācija” 5.punktā noteikto informāciju. 
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.5. Par piedāvātā būvspeciālista tiesībām sniegt būvniecības pakalpojumus:
5.5.1. komisija pārbauda publiski pieejamā interneta vietnē https://bis.gov.lv 
5.5.2. Ja pretendents piedāvā ārvalstu speciālistu – būvspeciālistu, tad piedāvātā speciālista kvalifikācijai jāatbilst speciālista reģistrācijas valsts prasībām noteiktu būvniecības pakalpojumu sniegšanai – pretendents iesniedz attiecīgo kvalifikāciju apliecinošus dokumentus un Pretendenta apliecinājumu, ka tā piesaistītais ārvalstu būvspeciālists/ti ir tiesīgs sniegt konkrētos būvniecības pakalpojumus, un gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas dienas – normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā. 
	Pretendents dokumentus atbilstoši 5.5.2.apakšpunkta prasībai iesniedz pie attiecīgā ārvalstu speciālista.

(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.6. Jābūt apdrošinātai pretendenta vai, ja pretendents ir apvienība, tad visu apvienības dalībnieku, civiltiesiskajai atbildībai par pretendenta darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai vai iepriekš minēto personu rīcībā jābūt apdrošināšanas sabiedrības apliecinājumam par iespēju apdrošināt pretendenta civiltiesisko atbildību atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” gadījumā, ja pretendents tiks atzīts par iepirkuma uzvarētāju.
	5.6.1. Apdrošināšanas sabiedrības polise vai apliecinājums par iespēju veikt nolikuma 5.6.punktā paredzēto civiltiesiskās atbildības apdrošināšanu. (Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.7. Pretendentam jābūt spējīgam īstenot pasākumus vides aizsardzības prasību nodrošināšanai.
	5.7.1. Pasākumu apraksts vides aizsardzības prasību nodrošināšanai.
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.8. Pretendenta rīcībā jābūt tehniskajam personālam, aprīkojumam un iekārtām, kas nepieciešams kvalitatīvai un sekmīgai līguma izpildei.
	[bookmark: _Hlk139367950]5.8.1. atbilstoši 5.8.punktam, pretendentam piederošo vai pieejamo tehnisko līdzekļu, kurus plānots izmantot iepirkuma līguma izpildē uzskaitījums, to tehniskie parametri.
Ja tehniskie līdzekļi nepieder pretendentam, tad jāiesniedz pierādījums par pretendenta iespēju tādus iegūt savā rīcībā (cita uzņēmēja apliecinājums, vienošanās par sadarbību u.tml.).
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	[bookmark: _Hlk212039459]5.9. Lai apliecinātu, ka, veicot saimniecisko darbību pēc 2022.gada 24.februāra pretendents neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis, jābūt pretendenta apliecinājumam par šādu materiālu, iekārtu, līdzekļu vai inventāru un personu neesamību, kā arī par darbību, kas tieši vai netieši atbalsta minēto valstu industriju, neveikšanu.
	5.9.1. Jāiesniedz:
5.9.1.1. apliecinājums ka, veicot saimniecisko darbību pēc 2022.gada 24.februāra pretendents neizmanto materiālus, iekārtas, līdzekļus vai inventāru, kas ražots Krievijas Federācijā vai Baltkrievijas Republikā (izņemot tādus, kas iegādāti līdz minētajam datumam); neveic darbības, kas tieši vai netieši atbalsta minēto valstu industriju; saistību izpildē neiesaista personas, kuras pēc minētā datuma turpina apmeklēt minētās valstis.
(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.10. Personas, uz kuras iespējām pretendents balstās, un apakšuzņēmēji:
5.10.1. Pretendents drīkst balstīties uz citu personu iespējām, neatkarīgi no savstarpējo attiecību tiesiskā rakstura:
5.10.1.1. pretendents var balstīties uz citu personu tehniskajām un profesionālajām iespējām – šādā gadījumā piegādātājs pierāda pasūtītājam, ka viņa rīcībā būs nepieciešamie resursi, un apliecina sadarbību konkrētā līguma izpildē, kā arī apliecina ka pretendents un persona, uz kuras finanšu iespējām pretendents balstās, būs solidāri atbildīgi par iepirkuma līguma izpildi;
5.10.1.2. pretendents var balstīties uz citu personu tehniskajām un profesionālajām iespējām – šādā gadījumā piegādātājs pierāda pasūtītājam, ka tā rīcībā būs nepieciešamie resursi, un apliecina sadarbību konkrētā līguma izpildē tajā līguma daļā, kuras izpildei attiecīgās 
personas spējas ir nepieciešamas. 
5.10.2. Pretendents drīkst nodot apakšuzņēmējam līguma daļas veikšanu, piesaistot iepirkuma līguma izpildē.
	5.10.3. Ja pretendents balstās uz citu personu iespējām (nolikuma 5.10.1.apakšpunkts), tas iesniedz informāciju atbilstoši nolikuma 4.pielikuma “Personu, uz kuru spējām pretendents balstās, un apakšuzņēmēju saraksts” 1.punkta prasībām.
5.10.4. Pretendents savā piedāvājumā norāda tos apakšuzņēmējus[footnoteRef:1], kuru veicamo būvdarbu vai sniedzamo pakalpojumu vērtība ir vismaz 10 000 euro (nolikuma 5.10.2.apakšpunkts), iesniedzot informāciju atbilstoši nolikuma 4.pielikuma “Personu, uz kuru spējām pretendents balstās, un apakšuzņēmēju saraksts” 2.punkta prasībām. [1:  Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei (PIL 1.panta 1.punkts). Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā (PIL 63.panta trešā daļa)] 

(Dokumenti iesniedzami e-konkursu apakšsistēmas sadaļā “Izslēgšanas nosacījumi un atlases prasības”)

	5.11. Pretendentu, kuram būtu piešķiramas līguma slēgšanas tiesības, izslēdz no dalības iepirkuma procedūrā, ja uz to attiecināms kāds no PIL 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā noteiktajiem izslēgšanas iemesliem.
5.11.1. Saskaņā ar Publisko iepirkumu likuma 42.panta otrās daļas 9.punktā noteikto pretendentu izslēgšanas iemeslu iepirkuma komisija izslēdz pretendentu no dalības iepirkumā par būtiskiem profesionālās darbības pārkāpumiem. Piemērojamais pretendentu izslēgšanas iemesls tiks pārbaudīts Publisko iepirkumu likuma 42.pantā noteiktajā kārtībā.
5.11.2. Minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja pretendents ir personālsabiedrība,
2) uz pretendenta norādīto personu, uzkuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām,
3) uz pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10000 euro,
4) PIL 42.panta otrās daļas 1., 2. un 3. punkts – uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē,
5) PIL 42.panta otrās daļas 1., 2. un 11. punkts – uz pretendenta patieso labuma guvēju.
	5.11.3. Komisija pārbauda pretendentu, ievērojot PIL 42.pantā noteikto kārtību (ievērojot Publisko iepirkumu likuma 43.pantā noteikto regulējumu par uzticamības nodrošināšanu).
5.11.4. Ja Latvijā reģistrēta pretendenta vai personu apvienības dalībnieka (ja pretendents ir personu apvienība), kas ir akciju sabiedrība un tam vairāk nekā 25% kapitāla daļu (akciju) īpašnieks vai turētājs nav Latvijā reģistrēta juridiskā persona vai personu apvienība, tad pretendents to norāda savā piedāvājumā (informāciju norāda brīvā formā un iesniedz e-konkursu apakšsistēmas sadaļā “Izslēgšanas nosacījumi un atlases prasības”). Ja pretendents tiek atzīts par tādu, kuram būtu piešķiramas līguma slēgšanas tiesības, tad:
1) ja Ministru kabineta noteiktajā informācijas sistēmā nav pieejami dati par PIL 42.panta otrās daļas 3.punktā minēto izslēgšanas iemeslu, kad pretendents vai tā apakšuzņēmējs (kura veicamo būvdarbu vai sniedzamo pakalpojumu vērtība ir vismaz 10 000 euro), vai personas, uz kuras iespējām pretendents balstās, izslēdzams no dalības iepirkuma procedūrā, iesniedz komisijai apliecinājumu, ka uz pretendentu šie nosacījumi neattiecas;
2) ārvalstī reģistrēta juridiskā persona iesniedz komisijai reģistrācijas valsti apliecinošu dokumentu.

	5.12. Uzticamības nodrošināšanai iesniegto pierādījumu vērtēšana
	5.12.1. Ja pretendents vai personālsabiedrības biedrs, ja pretendents ir personālsabiedrība, būtu izslēdzams no dalības iepirkuma procedūrā, pamatojoties uz PIL 42.panta otrās daļas 1., 4., 5., 6., 7., 10., 11., 12., 13. un 14.punktā minētajiem izslēgšanas iemesliem, tai skaitā saistībā ar PIL 42. panta trešās daļas 1., 4. un 5. punktā minēto personu, un nav piemērojami PIL 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar PIL 43.panta noteikumiem.

	5.13. Pretendentu, kuram būtu piešķiramas iepirkuma līguma slēgšanas tiesības:
5.13.1. pārbauda Starptautisko un Latvijas Republikas nacionālo sankciju likuma 11.¹ panta pirmajā daļā minētajos gadījumos.
5.13.2. Komisija izslēdz pretendentu no dalības iepirkumā, ja pretendents atbilst 08.04.2022. Padomes Regulas (ES) 2022/576 5.k panta 1.punktā noteiktajam.

Pasūtītājs līguma slēgšanas tiesības nepiešķir un līgumu neslēdz ar: 
a) Krievijas valstspiederīgo vai fizisku vai juridisku personu, vienību vai struktūru, kas veic uzņēmējdarbību* Krievijā; 
b) juridisko personu, vienību vai struktūru, kuras īpašumtiesības vairāk nekā 50% apmērā tieši vai netieši pieder šā punkta a) apakšpunktā minētajai vienībai; vai 
c) fizisku vai juridisku personu, vienību vai struktūru, kas darbojas kādas šā punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē. 
* ar uzņēmējdarbības veikšanu Krievijā, ņemot vērā Regulas pamattekstu angļu valodā, ir saprotams, ka apakšpunktā minētajiem subjektiem ir jābūt reģistrētiem (dibinātiem) Krievijā, savukārt fiziskām personām – valstiskā piederība Krievijai.
	5.13.3. Komisija pārbauda pretendentu publiski pieejamā tīmekļvietnē: https://www.lursoft.lv/. 
5.13.4. Attiecībā uz ārvalstī reģistrētu pretendentu ziņas par Sankciju likuma 11.¹ panta pirmajā daļā minētajām personām komisija iegūst vienā no šādiem veidiem:
1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);
2) patstāvīgi;
3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam, iesniedzot dokumentus e-konkursu apakšsistēmas sadaļā “Izslēgšanas nosacījumi un atlases prasības”.



6. Tehniskā piedāvājuma prasības:
	Prasība
	Iesniedzamais dokuments

	6.1. Pretendents sagatavo un iesniedz Tehnisko piedāvājumu atbilstoši nolikuma 3.pielikumam “Tehniskā specifikācija” un tā pielikumiem, ievērojot visas konkursa dokumentācijā noteiktās prasības. 

Iesniegtais tehniskais piedāvājums ir pretendenta apliecinājums par gatavību izpildīt līgumu atbilstoši minētajām prasībām, t.sk. norādot un apliecinot piedāvāto būvdarbu garantijas termiņu. 

6.2. Sagatavojot Tehnisko piedāvājumu, pretendents aizpilda un iesniedz nolikumā 
noteiktos pielikumus. 

Sagatavojot nolikuma pielikumus, pretendents: 
1) nedrīkst patvaļīgi grozīt pielikumu struktūru vai saturu, t.sk. izlaist atsevišķas pozīcijas, papildināt tās ar jaunām pozīcijām, grozīt darbu nosaukumus, mērvienības vai citus norādītos parametrus; 
2) aizpilda visas pozīcijas, norādot vienības cenas un kopējās cenas ar precizitāti līdz divām zīmēm aiz komata; 
3) Excel datnē formulās izmanto skaitļu noapaļošanas funkciju “ROUND”, noapaļojot rezultātus līdz divām zīmēm aiz komata. 
	6.3. Pretendents Tehniskajam piedāvājumam pievieno: 
6.3.1. Kvalitātes nodrošināšanas sistēma. Jāapraksta kvalitātes nodrošināšanas sistēma, kurai jābūt piemērotai specifikācijās noteikto prasību izpildei;
6.3.2. Darbu veikšanas kalendārais grafiks*. Grafiskā veidā jānorāda Darbu daudzumu un izmaksu sarakstā paredzēto darbu veidu (galvenajām sadaļām un apakšsadaļām) izpildes termiņi, skaitliski norādot kalendāro nedēļu skaitu, kādā plānots veikt darbus, kā arī norādot darbu veikšanas secību. Jānorāda kopējais darbu izpildes kalendāro dienu skaits;
* plānojot būvniecības darbus realizēt objektus norādītajā secībā pēc kārtas vai atsevišķi vienojoties par secības maiņu ar Pasūtītāju
6.3.3. Izbūvētā objekta garantijas laiks. Ne īsāku kā 3 (trīs) gadi Objektam un ne īsāku kā 2 (divi) gadi uzklātajam ceļa horizontālajam apzīmējumam no Objekta pieņemšanas ekspluatācijā;
6.3.4. Atkritumu apsaimniekošanas prasības. Jānorāda būvgružu atbērtnes vieta un jāiesniedz uzņēmuma, kas veiks būvgružu apsaimniekošanu, apliecinājums, ka minētajai atbērtnei ir tiesības apsaimniekot būvgružus;
6.3.5. aizpildītu nolikuma 3.pielikuma “Tehniskā specifikācija” pielikumu “Darbu daudzumu un izmaksu saraksts” (atsevišķā Excel datnē).

(Dokumenti iesniedzami e-konkursu apakšsistēmas sadaļā “Tehniskā piedāvājuma prasības”)



7. Citas prasības
	Prasība
	Iesniedzamais dokuments

	7.1. Eiropas vienotais iepirkumu procedūras dokuments Saskaņā ar PIL 49.pantu, piegādātājs kā sākotnējo pierādījumu atbilstībai konkursa nolikumā noteiktajām pretendentu atlases prasībām var iesniegt Eiropas vienoto iepirkuma procedūras dokumentu
	7.1.1. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotajā iepirkuma procedūras dokumentā kā vismaz aizpilda:
7.1.1.. III daļas A, B, C sadaļas,
7.1.1.2. III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” ir jāiekļauj informācija par Starptautisko un Latvijas Republikas nacionālo sankciju likuma 11¹.panta pirmo daļu un PIL 42.pantaotrās daļas 3.punktu,
7.1.1.3. IV daļas A, un C sadaļas.
7.1.2. Eiropas vienotais iepirkuma procedūras dokuments pieejams Elektronisko iepirkumu sistēmas tīmekļvietnē, kur pretendents izmantojot izveidotā rīka adresi http://espd.eis.gov.lv/, var Eiropas vienoto iepirkuma procedūras dokumentu aizpildīt, saglabāt un iesniegt pasūtītājam EIS e-konkursu apakšsistēmā.
7.1.3. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
7.1.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
7.1.5. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa 5 (piecu) darba dienu laikā iesniegt dokumentus, kas apliecina Pretendenta atbilstību pretendentu atlases prasībām (pretendents var lūgt komisiju pagarināt dokumentu iesniegšanas termiņu, ja tam ir objektīvs pamatojums).
(Dokumenti iesniedzami e-konkursu apakšsistēmas sadaļā “Citas prasības”).



8. Pretendenta Finanšu piedāvājums un tā vērtēšana:
8.1. Finanšu piedāvājumā pretendents aizpilda un iesniedz nolikuma 1.pielikumu “Finanšu piedāvājums” un 3.pielikuma “Tehniskā specifikācija” pielikumu “Darbu daudzumu un izmaksu saraksts” (atsevišķā Excel datnē), ierakstot savu piedāvājumu atbilstoši Pasūtītāja prasībām un apliecinot gatavību veikt pakalpojumu, atbilstoši nolikuma tehniskajā specifikācijā notiktajām prasībām un ievērojot konkursa nolikuma un tā pielikumos noteiktās prasības.
(Dokumenti iesniedzami e-konkursu apakšsistēmas sadaļā “Finanšu piedāvājuma prasības”)
8.2. Finanšu piedāvājumu vērtēšanas laikā komisija pārbauda, vai finanšu piedāvājumā un nolikuma 3.pielikuma “Tehniskā specifikācija” pielikuma “Darbu daudzumu un izmaksu saraksts” (atsevišķā Excel datnē) nav aritmētisko kļūdu, vai nav saņemts nepamatoti lēts piedāvājums, kā arī izvērtē un salīdzina piedāvātās cenas. 
8.3. Visām cenām un izmaksām Darbu daudzumu un izmaksu sarakstā jābūt norādītām euro, saraksta beigās jānorāda cena bez PVN, PVN un kopējā cena. Visām cenām un izmaksām Darbu daudzumu un izmaksu sarakstā jābūt norādītām ar precizitāti 2 (divas) zīmes aiz komata.
8.4. Darbu daudzumu un izmaksu saraksta katras pozīcijas vienības cenā iekļaujamas visas saprātīgi paredzamās ar konkrēta darba veida izpildi saistītas izmaksas[footnoteRef:2]. Vienību cenu izmaiņas iepirkuma līguma darbības laikā nav paredzētas. [2:  Saskaņā ar Ministru kabineta 2017. gada 3. maija noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība".] 

8.5. Ja piedāvājums ir nepamatoti lēts, komisija pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.
8.6. Ja tiek konstatētas aritmētiskas kļūdas, komisija tās labo, un par kļūdu labojumu un laboto piedāvājuma cenu paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

9. Pretendentu atlase un piedāvājumu pārbaude:
9.1. Komisija noraida pretendenta iesniegto piedāvājumu, ja:
9.1.1. Pretendenta kvalifikācija neatbilst nolikuma 5.punktā un attiecināmajos pielikumos noteiktajām prasībām;
9.1.2. pretendenta Tehniskais piedāvājums neatbilst nolikuma 6.punktā un attiecināmajos pielikumos noteiktajām prasībām;
9.1.3. ja pretendenta piedāvājuma sastāvā iekļautie dokumenti neatbilst nolikuma prasībām vai piedāvājumā nav norādīta nolikumā prasītā informācija, komisija var pieņemt lēmumu par piedāvājuma noraidīšanu, izvērtējot trūkstošās informācijas būtiskumu un to ietekmi uz iespēju izvērtēt pretendenta piedāvājumu.
9.2. Pretendentu, kuram būtu piešķiramas līguma slēgšanas tiesības, komisija izslēdz no turpmākās dalības iepirkuma procedūrā:
9.2.1. Ja uz pretendentu attiecināmi PIL 42.panta otrajā daļā noteiktie un konkursa nolikuma 5.11.punktā norādītie izslēgšanas iemesli, ko komisija pārbauda PIL 42.pantā noteiktajā kārtībā, ņemot vērā PIL 43.panta nosacījumus;
9.2.2. Starptautisko un Latvijas Republikas nacionālo sankciju likuma 11.1 panta pirmajā daļā minētajos pretendentu izslēgšanas gadījumos;
9.2.3. Padomes Regulas (ES) 2022/576 (08.04.2022.) 5.k panta 1.punktā noteiktajos gadījumos;
9.2.4. Ja piedāvājumā norādītais apakšuzņēmējs (kura veicamo būvdarbu vai sniedzamo pakalpojumu vērtība ir vismaz 10 000 euro) vai persona, uz kuras iespējām pretendents balstās savas kvalifikācijas apliecināšanai, atbilst PIL 42.panta otrajā daļā noteiktajiem un konkursa nolikuma 5.11.punktā norādītajiem uz minētajām personām attiecināmajiem izslēgšanas iemesliem, un pretendents 10 darbdienu laikā pēc komisijas pieprasījuma (par minēto personu nomaiņu) nosūtīšanas dienas neiesniedz dokumentus par jaunu iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām pretendents balstās savas kvalifikācijas apliecināšanai.
9.3. Komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas līguma slēgšanas tiesības. Komisija, lai gūtu pārliecību, ka izraudzītajam pretendentam būtu piešķiramas līguma slēgšanas tiesības, pirms tam attiecībā uz visiem piedāvājumiem pārbauda aritmētisko kļūdu neesamību un iesniegtā piedāvājuma atbilstību.
9.4. Piedāvājuma vērtēšanas laikā Komisija ir tiesīga pieprasīt, lai Pretendents iesniedz apliecinājumu, ka piedāvājumu izstrādājis neatkarīgi.

10. Izvērtēšanas kritērijs saimnieciski visizdevīgākā piedāvājuma izvēlei:
10.1. Pamatojoties uz Publisko iepirkumu likuma 51.pantu, komisija piešķir līguma slēgšanas tiesības piedāvājumam ar zemāko piedāvāto cenu euro (bez PVN), kas atbilst konkursa dokumentācijā noteiktajām prasībām un nav atzīts par nepamatoti lētu.
10.2. Gadījumā, ja pirms lēmuma pieņemšanas par iepirkuma līguma slēgšanas tiesību piešķiršanu komisija konstatē, ka vismaz 2 (divu) piedāvājumu vērtējamās cenas ir vienādas, tad izšķirošais piedāvājuma izvēles kritērijs tiek noteikts šādā prioritārā secībā: 
10.2.1. izvēlas pretendentu, kurš būs Objektam piedāvājis ilgāku būvdarbu garantijas laiku;
10.2.2. nejaušības princips, uzvarētāja noteikšanai tiks veikta izloze (gadījumā, ja nav šādu pretendentu vai visi pretendenti, kas atbilst nolikuma prasībām, ir piedāvājuši vienādu viszemāko cenu un ir piedāvājuši vienādu objekta būvdarbu garantijas laiku). Par izlozes norisi tiešsaistes videokonferences platformā “Zoom” (datumu un laiku), katrs izlozes dalībnieks (pretendents) tiks informēts, nosūtot tam elektronisku vēstuli ar uzaicinājuma saiti. Pretendentam ir tiesības, bet ne pienākums piedalīties izlozē. Pretendenta nepiedalīšanās izlozē neietekmē izlozes norisi, rezultātu un tā spēkā esību. Izloze tiks protokolēta 

11. Cita informācija
11.1. Iepirkuma procedūras dokumentu un papildus informācijas pieejamība
11.1.1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem, tai skaitā atbildes uz ieinteresēto piegādātāju jautājumiem, grozījumi iepirkumu dokumentācijā, u.c., EIS e-konkursu apakšsistēmā pie attiecīgā iepirkuma https://www.eis.gov.lv/EKEIS/Supplier/Organizer/23328 pircēja profilā pie attiecīgā iepirkuma.
11.1.2. Piegādātāja pienākums ir pastāvīgi sekot pircēja profilā publicētajai informācijai un ievērtēt to savā piedāvājumā.
11.1.3. Komisija nav atbildīga par to, ja kāds ieinteresētais piegādātājs nav iepazinies ar informāciju par atklātu konkursu, kurai ir nodrošināta brīva un tieša elektroniska pieeja EIS e-konkursu apakšsistēmā pircēja profilā.
11.2. Kontaktpersonas, kuras tiesīgas sniegt organizatorisku informāciju par konkursu: komisijas sekretāre Rīgas valstspilsētas pašvaldības Ārtelpas un mobilitātes departamenta Iepirkumu nodaļas galvenā speciāliste-eksperte (iepirkumu speciāliste) Anta Holste, e-pasta adrese: anta.holste@riga.lv, tālrunis 67012202.
11.3. Informācijas apmaiņa:
11.3.1. komisija un ieinteresētais piegādātājs vai pretendents ar informāciju apmainās rakstiski latviešu valodā, nosūtot informāciju (jautājumu) pa pastu uz nolikuma 1.2.apakšpunktā norādīto adresi, vai uz kontaktpersonas norādīto e-pastu vai izmantojot EIS e-konkursu apakšsistēmu;
11.3.2. ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām; papildu informācijas pieprasījumi ir jāiesniedz EIS e-konkursu apakšsistēmā;
11.3.3. papildu informāciju pasūtītājs nosūta piegādātājam, kurš uzdevis jautājumu, un vienlaikus ievieto šo informāciju EIS e-konkursu apakšsistēmā pie attiecīgā iepirkuma.
11.4. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Gadījumos, kad pasūtītājs ir ieguvis informāciju šādā veidā, attiecīgais pretendents ir tiesīgs iesniegt izziņu vai citu dokumentu par attiecīgo faktu, ja pasūtītāja iegūtā informācija neatbilst faktiskajai situācijai.

12. Lēmuma pieņemšana, paziņošana un līguma slēgšana
12.1. Komisija pieņem lēmumu piešķirt iepirkuma līguma slēgšanas tiesības pretendentam, kura piedāvājums atbilst visām nolikumā noteiktajām prasībām un nolikumā noteiktajam izvērtēšanas kritērijam saimnieciski visizdevīgākā piedāvājuma izvēlei – zemākā piedāvātā cena euro (bez PVN).
12.2. Komisija jebkurā brīdī var pārtraukt vai izbeigt iepirkuma procedūru ievērojot Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” prasības.
12.3. Komisija, saskaņā ar PIL 37.panta nosacījumiem:
12.3.1. pēc lēmuma pieņemšanas par līguma slēgšanas tiesību piešķiršanu triju darbdienu laikā vienlaikus informē visus pretendentus par pieņemto lēmumu attiecībā uz iepirkuma līguma slēgšanu;
12.3.2. ja pieņemts lēmums izbeigt vai pārtraukt iepirkuma procedūru, triju darbdienu laikā pēc lēmuma pieņemšanas vienlaikus informē visus pretendentus par iemesliem, kuru dēļ iepirkuma procedūra tiek izbeigta vai pārtraukta.
12.4. Saskaņā ar PIL 60.panta sesto daļu iepirkuma līgumu slēdz ne agrāk kā nākamajā darbdienā pēc PIL 60.panta septītajā daļā noteiktā nogaidīšanas termiņa beigām, ņemot vērā minētā panta devītās daļas 1.punktu.
12.5. Ja par uzvarētāju tiks atzīts pretendents, kurš ir piegādātāju apvienība (nolikuma 5.2.apakšpunktā noteiktais gadījums), tad pretendents 5 (piecu) darbdienu laikā no dienas, kad beidzies nolikuma 12.4.apakšpunktā norādītais nogaidīšanas termiņš, iesniedz pasūtītājam vienu no šādiem dokumentiem:
12.5.1. sabiedrības līguma oriģinālu vai kopiju (uzrādot oriģinālu);
12.5.2. dokumentus, kas apliecina pilnsabiedrības izveidošanu.
12.6. Pretendentam jāparaksta un jāiesniedz pasūtītājam iepirkuma līgums 5 (piecu) darbdienu laikā no dienas, kad pasūtītājs ir uzaicinājis parakstīt iepirkuma līgumu.
12.7. Ja uz pretendentu attiecināmi nolikuma 12.5.apakšpunkta nosacījumi, tad pasūtītājs šo pretendentu uzaicina parakstīt iepirkuma līgumu pēc minēto nosacījumu izpildes.
12.8. Ja izraudzītais pretendents atsakās slēgt iepirkuma līgumu ar pasūtītāju vai pretendents nav izpildījis nolikuma 12.5. vai 12.6.apakšpunkta nosacījumus, komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, komisija pieņem lēmumu pārtraukt iepirkuma procedūru, neizvēloties nevienu piedāvājumu.
12.9. Pēc iepirkuma līguma noslēgšanas un ne vēlāk kā iepirkuma līgumā noteiktajā termiņā, pretendents iesniedz pasūtītājam iepirkuma līguma izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts iepirkuma līguma izpildē.

13. Nolikuma pielikumi, kas ir neatņemama nolikuma sastāvdaļa: 
13.1. 1.pielikums – Finanšu piedāvājums;
13.2. 2.pielikums – Kvalifikācija;
13.3. 3.pielikums – Tehniskā specifikācija (t.sk. Tehniskās specifikācijas pielikums “Darbu daudzumu saraksts (DDS)” un Būvprojekts_24 gab. (zip. fails);
13.4. 4.pielikums – Personu, uz kuru spējām pretendents balstās, un apakšuzņēmēju saraksts;
13.5. 5.pielikums – Garantijas paraugs
13.6. 6.pielikums – Līguma projekts;

